# Avalak

### Fra Wikipedia, den frie encyklopædi

Du har nye beskeder (forskel fra næstsidste redigering).

Avalak er Organisationen af Grønlandske Studerende i Danmark. Organisationen blev stiftet i Århus i oktober 1980 som DKIK (Danmarkimi Kalaallit Ilinniagaqartut Kattuffiat). DKIK skiftede navn til Avalak i marts 2006, da den ofte blev forvekslet med KIK, Organisationen af Grønlandske Studerende (som kun er i Grønland). Organisationen har adresse i København, men hovedbestyrelsen er sammensat af frivillige studerende fra hele landet, der mødes månedligt eller efter behov.

Formål og struktur: Avalak arbejder for de grønlandske studerendes forhold i Danmark. Bl.a. med emner såsom gennemførelse og frafald, den grønlandske uddannelsesstøtte, hjemvending, jobmesse samt problemer i de studerendes hverdag. Organisationen er partipolitisk uafhængig, og sender årligt en forhandler til Nuuk for at mødes med Grønlands Hjemmestyre og andre relevante institutioner for at fremlægge de studerendes synspunkter. Andre måder at få synspunkterne ud er læserbreve, pressemeddelelser, debatmøder, seminarer, konferencer og interviews i de grønlandske medier. Desuden afholdes to store arrangementer årligt, der hver strækker sig over en weekend, hvor de studerende fra hele landet mødes i en hytte for at debattere studierelevante emner under Seminaret, eller hygge sig med fodboldturnering og andre sociale aktiviteter under Fællestræffet.

Avalak har desuden fire lokalforeninger, som hver især er tilknyttet studieområderne for De Grønlandske Huse, som er placeret i de fire største uddannelsesbyer. Lokalforeningerne hedder:

- JAKIP (lokaliseret i Aalborg)
- ÅKIP (lokaliseret i Århus)
- FKIP (lokaliseret i Odense)
- Avalak-København (lokaliseret i København)

Lokalforeningernes primære formål er at arrangere sociale aktiviteter i lokalområderne og tilbyde et netværk for de studerende. Desuden er to repræsentanter fra hver lokalforening med i hovedbestyrelsen, og viderebringer medlemmernes synspunkter til Avalak.

Medlemskab og kontingent: Medlemskab er frivilligt, og Avalak finansieres primært af medlemmernes månedlige kontingent, som fordeles mellem moderorganisationen og lokalforeningerne. Enhver der modtager grønlandsk uddannelsesstøtte kan blive medlem, og alle og enhver kan blive støttemedlem i de enkelte lokalforeninger. Der er i ca. 500 grønlandske studerende i Danmark, og ca. 400 af dem er medlemmer (2007).

Samarbejde: Avalak er medlem af Nordisk/Baltisk Ordförande Möte (NOM/BOM), og samarbejder bl.a. med Danske Studerendes Fællesråd (DSF), Meginfelag Føroyskra Studenta/Den Færøske Studenterorganisation (MFS), Inuit Circumpolar Conference (ICC), Association of Nordic LGBT Student Organizations (ANSO), Den Nordatlantiske Gruppe i Folketinget (DNAG) og Organisationen af Grønlandske Studerende (KIK).

## [redigér] Eksterne henvisninger

- Avalak hjemmeside
- JAKIP hjemmeside
- ÅKIP hjemmeside
- FKIP hjemmeside
- Avalak-København hjemmeside
- De Grønlandske Huse hjemmeside

--Parnu 16. maj 2007 kl. 00:04 (CEST)

Hentet fra "http://da.wikipedia.org../../../a/v/a/Avalak.html"

Kategorier: Organisationer | Elev- og studenterbevægelsen

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg